இதையடுத்து, இரண்டாவது இன்னிங்ஸைத் தொடங்கிய பாகிஸ்தான் அணிக்கு, இங்கிலாந்து பௌலர்கள் கடும் நெருக்கடிகொடுத்தனர். ஆண்டர்சன் வீசிய ஐந்தாவது ஓவரில் 11 ரன்கள் எடுத்திருந்த நிலையில், தொடக்க வீரர் அசார் அலி ஆட்டமிழந்தார். சிறிதுநேரத்திலேயே ஹரீஷ் சொஹைலும் 8 ரன்களில் வெளியேற, பாகிஸ்தான் அணியின் சரிவு தொடங்கியது. இங்கிலாந்து வீரர்களின் பந்துவீச்சைத் தாக்குப்பிடிக்க முடியாமல் பாகிஸ்தான் அணி சீரான இடைவெளியில் விக்கெட்டுகளை இழந்து, முடிவில் 46 ஓவர்களில் 134 ரன்களுக்கு ஆட்டமிழந்தது. பாகிஸ்தான் தரப்பில் இமாம் உல் ஹக் 34 ரன்களும், உஸ்மான் சலாஹுதின் 33 ரன்களும் எடுத்தனர். இங்கிலாந்து அணி தரப்பில் ஸ்டூவர்ட் பிராட் மற்றும் டொமினிக் பெஸ் ஆகியோர் தலா 3 விக்கெட்டுகள் வீழ்த்தினர். இதன்மூலம், இன்னிங்ஸ் மற்றும் 55 ரன்கள் வித்தியாசத்தில் வென்ற இங்கிலாந்து அணி, 2 போட்டிகள்கொண்ட தொடரை 1-1 என்ற கணக்கில் சமன் செய்தது.